શીલાબેનને બે બાળકો છે અને બંને ભણવાગણવામાં હોંશિયાર છે. એક દિવસ પાંચમાં ધોરણમાં ભણતો એમનો દીકરો વિશાલ સ્કુલેથી અચાનક જ આવીને બોલ્યો કે આજે રીસેસમાં એના ક્લાસમાં ભણતા આદીલનો નાસ્તો તેણે શેર કરવાની એને ના પાડી દીધી. શીલાબેને સ્વાભાવિકપણે વિશાલનું આમ કરવા પાછળનું કારણ પૂછ્યું. વિશાલે તરત જ જવાબ આપ્યો કે આદીલ તો મુસ્લિમ છે અને એ નોનવેજ ખાય છે, એના નાસ્તામાં પણ એ નોનવેજ લઇ આવે તો મને કેવી રીતે ખબર પડે? વિશાલનો જવાબ સાંભળીને શીલાબેન અવાક થઇ ગયા કારણકે વિશાલની એટલી ઉંમર ન હતી કે તે હિન્દુ-મુસ્લિમના ભેદ વિચારી શકે. તો આ પ્રકારનું ઝેર તેના મનમાં લાવ્યું કોણ?